PMIndiaData/PMIndiaSum huggingface dataset:
প্রধানমন্ত্রী পাইকা বিদ্রোহের স্মরণে স্মারক ডাকটিকিট প্রকাশ করেছেন

২০১৮ সালের ২৪শে ডিসেম্বর ওড়িশা সফর করেন প্রধানমন্ত্রী শ্রী নরেন্দ্র মোদী। আইআইটি ভুবনেশ্বর চত্বরে তিনি আজ পাইকা বিদ্রোহের স্মরণে একটি স্মারক ডাকটিকিট প্রকাশ করেন। ওড়িশায় ১৮১৭ সালে ব্রিটিশ শাসনের বিরোধিতায় পাইকা বিদ্রোহ হয়। ভুবনেশ্বরে উৎকল বিশ্ববিদ্যালয়ে পাইকা বিদ্রোহের ওপর একটি চেয়ার স্থাপনের কথা ঘোষণা করা হয়েছে। প্রধানমন্ত্রী ললিত গিরি সংগ্রহশালার উদ্বোধন করেন। ওড়িশার বিশিষ্ট বৌদ্ধ স্থাপত্য কেন্দ্র ললিত গিরি। এখানে ভগবান বুদ্ধে প্রতিকৃতি ও স্তুপ রয়েছে। শ্রী নরেন্দ্র মোদী আইআইটি ভুবনেশ্বর জাতির উদ্দেশে উৎসর্গ করেন। তিনি ভুবনেশ্বরে নতুন ইএসআইসি হাসপাতালেরও সূচনা করেন। তিনি একটি পাইপ লাইন ও সড়ক প্রকল্পের ভিত্তিপ্রস্তর স্থাপন করেন। অনুষ্ঠানের ভাষণে প্রধানমন্ত্রী বলেন, আজ প্রায় ১৪ হাজার কোটি টাকার বিভিন্ন প্রকল্প চালু করা হয়েছে বা ভিত্তিপ্রস্তর স্থাপন করা হয়েছে। পূর্ব ভারতের উন্নয়নে কেন্দ্রীয় সরকার বিশেষ লক্ষ্য নিয়েছে। প্রধানমন্ত্রী বলেন, আইআইটি ভুবনেশ্বর ওড়িশার শিল্পোন্নয়নে বিশেষ ভূমিকা নেবে এবং জনগণের জীবনযাত্রার উন্নয়নে বিশেষ ভূমিকা পালন করবে। প্রধানমন্ত্রী বলেন, ওড়িশার পরিকাঠামো, তেল ও গ্যাস পাইপ লাইন, সড়ক যোগাযোগ, পরিকাঠামো ও স্বাস্থ্য পরিষেবা সম্প্রসারণের পরিকল্পনা রয়েছে। ওড়িশার সার্বিক উন্নয়নে কেন্দ্রীয় সরকারের প্রতিশ্রুতিবদ্ধতার কথা পুনর্ব্যক্ত করেন প্রধানমন্ত্রী। …
ব্রাজিল ও ভারতের মধ্যে প্রাথমিক শৈশব সংক্রান্ত সমঝোতাপত্রে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠকে প্রাথমিক শৈশব সংক্রান্ত ক্ষেত্রে সহযোগিতা বিষয়ে ব্রাজিলের নাগরিকত্ব মন্ত্রক এবং ভারতের নারী ও শিশু উন্নয়ন মন্ত্রকের মধ্যে স্বাক্ষরিত চুক্তিটিতে অনুমোদন দেওয়া হয়। এর ফলে, উভয় দেশের মধ্যে সৌহার্দ্যপূর্ণ সম্পর্ক বৃদ্ধি পাবে এবং শৈশবের প্রথমদিকে, শিশুদের যত্ন ও লালনপালনের মতো বিভিন্ন বিষয়ে দ্বিপাক্ষিক সহযোগিতা বাড়বে। দুটি দেশই এই ক্ষেত্রে সংশ্লিষ্ট দেশগুলির বিভিন্ন অভ্যাসের আদান-প্রদানের ফলে উপকৃত হবে।
কোভিড পরিস্থিতিতে ভারতীয় নৌবাহিনীর গৃহীত উদ্যোগগুলির পর্যালোচনা করলেন প্রধানমন্ত্রী বিভিন্ন শহরে নৌবাহিনীর হাসপাতালগুলিতে সাধারণ মানুষের চিকিৎসার ব্যবস্থা করা হচ্ছে লাক্ষ্মাদ্বীপ এবং আন্দামান ও নিকোবর দ্বীপপুঞ্জে নৌবাহিনী অক্সিজেন সরবরাহের কাজ করছে

প্রধানমন্ত্রী শ্রী নরেন্দ্র মোদীর সঙ্গে আজ নৌবাহিনীর প্রধান অ্যাডমিরাল করমবীর সিং সাক্ষাৎ করেছেন। মহামারীর সময়ে দেশবাসীকে সাহায্য করতে ভারতীয় নৌবাহিনীর বিভিন্ন উদ্যোগের বিষয়ে তিনি প্রধানমন্ত্রীকে জানিয়েছেন। নৌবাহিনী সমস্ত রাজ্য প্রশাসনকে তাদের হাসপাতাল ব্যবহার করা ছাড়াও বিভিন্ন সামগ্রী পরিবহণের প্রস্তাব দিয়েছে। নানা শহরে থাকা নৌবাহিনীর হাসপাতালগুলি সাধারণ মানুষের চিকিৎসার জন্য খুলে দেওয়া হয়েছে। শ্রী সিং আরও জানিয়েছেন, কোভিডের চিকিৎসা করতে দেশের নানা জায়গায় নৌবাহিনীতে কর্মরত চিকিৎসক এবং চিকিৎসাকর্মীরা কাজ করছেন। কোভিড সংক্রমণের চিকিৎসার জন্য নৌবাহিনীর সদস্যরা যুদ্ধ ক্ষেত্রে অসুস্থকে সেবা করার যে প্রশিক্ষণ পেয়ে থাকেন, সেটিকে কাজে লাগানো হচ্ছে। নৌবাহিনীর প্রধান আরও জানিয়েছেন, লাক্ষ্মাদ্বীপ এবং আন্দামান ও নিকোবর দ্বীপপুঞ্জে অক্সিজেনের সরবরাহ বাড়াতে নৌবাহিনী সাহায্য করছে। বাহেরিন, কাতার, কুয়েত এবং সিঙ্গাপুর থেকে অক্সিজেন কন্টেনার সহ চিকিৎসার বিভিন্ন সরঞ্জাম ভারতে পরিবহণের জন্য ভারতীয় নৌবাহিনীর উদ্যোগের বিষয়েও তিনি প্রধানমন্ত্রীকে জানিয়েছেন।
জাতীয় রারবান মিশনের সূচনা করলেন প্রধানমন্ত্রী

রারবান মিশন’কে একগুচ্ছ উন্নয়ন প্রচেষ্টা হিসেবে বর্ণনা করেছেন প্রধানমন্ত্রী শ্রী নরেন্দ্র মোদী। তাঁর মতে, এই কর্মসূচিটির লক্ষ্য হল, পল্লী অঞ্চলে শহরাঞ্চলের সুযোগ-সুবিধার সম্প্রসারণ। আজ ছত্তিশগড়ের রাজনন্দগাঁও জেলার কুরুভাটে জাতীয় রারবান মিশন-এর আনুষ্ঠানিক সূচনা করেন প্রধানমন্ত্রী। এই উপলক্ষে প্রদত্ত এক ভাষণে শ্রী মোদী বলেন, স্মার্ট নগরী গড়ে তোলার একটি পরিপূরক হিসেবে স্মার্ট পল্লী অঞ্চল গড়ে তোলার লক্ষ্যে কাজ করবে এই কর্মসূচিটি। এর আওতায় যে একগুচ্ছ উন্নয়ন প্রকল্পের কাজ হাতে নেওয়া হবে তা এক অর্থনৈতিক কর্মপ্রচেষ্টার কেন্দ্রবিন্দু হয়ে উঠবে। এরফলে, একদিকে যেমন গ্রামীণ এলাকার উন্নয়ন ত্বরান্বিত হবে, অন্যদিকে সন্নিহিত অঞ্চলের সবকটি গ্রামেই জীবনযাত্রার মান নানা দিক থেকে উন্নত হয়ে উঠবে। প্রধানমন্ত্রী বলেন, দেশ এখন উন্নয়নের এক নতুন দিশা অনুসরণ করছে। এর একটি দৃষ্টান্ত হল রারবান মিশনের কাজ নয়াদিল্লি থেকে নয়, শুরু হচ্ছে ছত্তিশগড়ের রাজনন্দগাঁও জেলার কুরুভাট থেকে। গ্রাম ও আদিবাসী মানুষের কাছে এখন পৌঁছে যাচ্ছে কেন্দ্রীয় সরকার। উন্মুক্ত স্থানে প্রাকৃতিক কাজকর্ম থেকে নিজেদের এলাকাকে মুক্ত রাখার জন্য গ্রামবাসী সহ বিভিন্ন সম্প্রদায়ের মানুষকে অভিনন্দন জানান প্রধানমন্ত্রী। এর আগে অনুষ্ঠানস্থলে আয়োজিত একটি প্রদর্শনীও পরিদর্শন করেন প্রধানমন্ত্রী। হস্তশিল্প সহ উন্নয়ন সম্পর্কিত বিভিন্ন কর্মসূচির নমুনা প্রদর্শনের ব্যবস্থা করা হয় ঐ প্রদর্শনীটিতে।
প্রধানমন্ত্রী সকাশে মার্কিন প্রতিরক্ষা সচিব

মার্কিন প্রতিরক্ষা সচিব মিঃ অ্যাশটন কার্টার মঙ্গলবার দেখা করলেন প্রধানমন্ত্রী শ্রী নরেন্দ্র মোদীর সঙ্গে। ভারত ও মার্কিন যুক্তরাষ্ট্রের মধ্যে ক্রমপ্রসারমান দ্বিপাক্ষিক প্রতিরক্ষা সহযোগিতার বিষয়টিতে সন্তোষ প্রকাশ করে প্রধানমন্ত্রী বলেন, প্রতিরক্ষা প্রযুক্তি এবং বাণিজ্যিক উদ্যোগ সম্পর্কে দু’দেশের মধ্যে আলাপ-আলোচনার আবহে তাঁর ‘মেক ইন ইন্ডিয়া’ কর্মসূচির চিন্তাভাবনা প্রতিরক্ষা ক্ষেত্রেও সম্প্রসারিত হবে বলে তিনি বিশেষভাবে আশাবাদী। মার্কিন বিদেশ সচিব প্রধানমন্ত্রীকে জানান যে ভারতকে এক ঘনিষ্ঠ কৌশলগত অংশীদার ও সহযোগী হিসেবে মনে করে তাঁর দেশ। ক্রেতা-বিক্রেতার সম্পর্ক থেকে দুটি দেশই এখন নির্মাণ ও উৎপাদনের ক্ষেত্রে অংশীদারিত্বের সম্পর্কগড়ে তুলতে চলেছে বলে মন্তব্য করেন তিনি। দক্ষিণ এশিয়া এবং এশীয়-প্রশান্ত মহাসাগরীয় অঞ্চল সম্পর্কে কথাবার্তা হয় প্রধানমন্ত্রী ও মার্কিন প্রতিরক্ষা সচিবের মধ্যে। আঞ্চলিক পরিস্থিতি সম্পর্কেও মত বিনিময় করেন তাঁরা। মিঃ কার্টার শ্রী মোদীকে জানান, ‘ভারসাম্যের পুনরুদ্ধার’ সম্পর্কিত মার্কিন নীতি এবং ‘পূবের জন্য কাজ করো’ সম্পর্কিত ভারতীয় নীতিটি একে অপরের পরিপূরক।
প্রধানমন্ত্রী ১৪ ডিসেম্বর আমেদাবাদে প্রমুখ স্বামী মহারাজ শতাব্দী মহোৎসবের উদ্বোধনী অনুষ্ঠানে যোগ দেবেন

নয়াদিল্লি, ১৩ ডিসেম্বর, ২০২২ প্রধানমন্ত্রী শ্রী নরেন্দ্র মোদী ১৪ ডিসেম্বর বিকেল সাড়ে ৫টায় আমেদাবাদে প্রমুখ স্বামী মহারাজ শতাব্দী মহোৎসবের উদ্বোধনী অনুষ্ঠানে যোগ দেবেন। প্রমুখ স্বামী মহারাজ একজন পথপ্রদর্শক ও গুরু ছিলেন। ভারত ও বিশ্বের অগুন্তি মানুষের কাছে অনুপ্রেরণা সৃষ্টিকারী ব্যক্তিত্ব তিনি। এক মহান আধ্যাত্মিক গুরু হিসেবে ব্যাপক সম্মান ও প্রশংসা পান তিনি। আধ্যাত্মবোধ ও মানবতার সেবায় নিজের জীবন উৎসর্গ করেছেন বিএপিএস স্বামী নারায়ণ সংস্থার নেতা হিসেবে। তিনি লক্ষ লক্ষ মানুষের কল্যাণে কাজ করেছেন। গ্রহণ করেছেন নানা সাংস্কৃতিক, সামাজিক ও ধর্মীয় উদ্যোগ। এইচএইচ প্রমুখ স্বামী মহারাজের জন্ম শতবর্ষে সারা বিশ্বের জনগণ তাঁর জীবন ও কাজের উৎসব উদযাপন করছে। বর্ষব্যাপি সারা বিশ্বে নানা অনুষ্ঠানের আয়োজন করা হয়েছে। বিএপিএস স্বামী নারায়ণ সংস্থা এই উৎসবের আয়োজন করবে শাহীবাগে। ১৫ ডিসেম্বর ২০২২ থেকে ১৫ জানুয়ারি ২০২৩ পর্যন্ত আমেদাবাদে প্রতিদিন নানা অনুষ্ঠানের আয়োজন করা হবে, থাকবে বিশেষ প্রদর্শনী। ১৯০৭ সালে শাস্ত্রীজি মহারাজ বিএপিএস স্বামী নারায়ণ সংস্থা স্থাপন করেন। বেদ শিক্ষার ওপর নির্ভর করে এবং আধ্যাত্মিকতার ব্যবহারিক প্রয়োগ নিয়ে বিএপিএস বিশ্বব্যাপি প্রচার চালায়। বিশ্বাস, একতা এবং নিঃস্বার্থ পরিষেবা প্রদানের লক্ষ্যে কাজ করে এই সংস্থা। সমাজের সর্বস্তরের মানুষের ধর্মীয়, সামাজিক, সাংস্কৃতিক ও মানসিক চাহিদা পূরণও এর লক্ষ্য। বিশ্বব্যাপি নানা মানবিক সহায়তা কাজেও অংশ নেয় বিএপিএস।
অক্ষয় তৃতীয়ায় দেশবাসীকে অভিনন্দন প্রধানমন্ত্রীর

অক্ষয় তৃতীয়া উপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন – “অক্ষয় তৃতীয়া উপলক্ষে অভিনন্দন জানাই। কৃষিজীবী মানুষ আরও শস্যসমৃদ্ধ হয়ে উঠুন এবং দেশের নাগরিকবৃন্দ সুখী ও সমৃদ্ধ জীবন যাপন করুন এই প্রার্থনা জানাই।”
কেন্দ্রীয় মন্ত্রিসভা ২০১৯এর বিমান (সংশোধন) বিল

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ২০১৯এর বিমান (সংশোধন) বিল চালু করার বিষয়ে অনুমোদন দেওয়া হল। এরফলে ১৯৩৪এর বিমান আইনে সংশোধন আনা সম্ভব হবে। এই বিলটি সংসদে পেশ করা হবে। এই বিলটি চালু হলে জরিমানা হিসেবে বর্তমানের ১০ লক্ষ টাকা থেকে বেড়ে ১ কোটি টাকা হবে। এই বিলে সংশোধন এলে আন্তর্জাতিক অসামরিক উড়ান সংস্হা (আইসিএও)-র প্রয়োজনগুলি মেটানো সম্ভব হবে। এছাড়াও, দেশের অসামরিক উড়ান ক্ষেত্রের ৩টি নিয়ামক সংস্হা যেমন, ডিরেক্টরেট জেনারেল অফ সিভিল অ্যাভিয়েশন, ব্যুরো অফ সিভিল অ্যাভিয়েশন সিকিউরিটি এবং এয়ারক্রাফ্ট অ্যাক্সিডেন্ট ইনভেস্টিগেশন ব্যুরো আরও শক্তিশালী হয়ে উঠবে এবং দেশের বিমানক্ষেত্রে নিরাপত্তা ব্যবস্হা দৃঢ় হবে। /
আফ্রিকায় উন্নয়নমূলক সহযোগিতার লক্ষ্যে ভারত ও সংযুক্ত আরব আমীরশাহীর মধ্যে মউ স্বাক্ষরের প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে আফ্রিকায় উন্নয়নমূলক সহযোগিতা লক্ষ্যে ভারত ও সংযুক্ত আরব আমীরশাহীর মধ্যে মউ বা সমঝোতাপত্র স্বাক্ষরের প্রস্তাবে মন্ত্রিসভার অনুমোদন মিলেছে। আফ্রিকা মহাদেশের উন্নয়নমূলক প্রকল্প ও কর্মসূচিগুলি রূপায়ণে দু’দেশের মধ্যে সহযোগিতার ক্ষেত্রে এই মউ এক কাঠামো ব্যবস্থা গড়ে তুলবে। আশা করা হচ্ছে, এর ফলে ভারত ও আফ্রিকার দেশগুলির মধ্যে রাজনৈতিক তথা অর্থনৈতিক যোগসূত্র আরও মজবুত হবে, সেই সঙ্গে, ভারতের সামরিক স্বার্থের বিষয়টিও সুরক্ষিত থাকবে। …
বারাণসীতে প্রধানমন্ত্রী শ্রী নরেন্দ্র মোদীর একটি কর্মচঞ্চল দিন

রবিবার সন্ধ্যায় বারাণসীর অসি ঘাটে পরিবেশ-বান্ধব ই-বোট, অর্থাৎ প্রযুক্তিচালিত নৌকার আনুষ্ঠানিক সূচনা করলেন প্রধানমন্ত্রী শ্রী নরেন্দ্র মোদী। সূচনার পর ই-বোটে চেপে কিছুক্ষণ গঙ্গাবিহারও করেন তিনি। এই সময় নৌকা-চালকদের সঙ্গে এক আলাপচারিতায় মিলিত হন শ্রী মোদী। পরে, অসি ঘাটে এক জনসমাবেশে ভাষণ দেন প্রধানমন্ত্রী। সমাবেশে প্রধানমন্ত্রী তাঁর ভাষণে বলেন, প্রযুক্তিচালিত ই-বোট একদিকে যেমন দূষণের মাত্রা কমাতে সাহায্য করবে, অন্যদিকে তেমনই জ্বালানি সাশ্রয়ের কাজেও সফল হবে। এর ফলে নৌকা-চালক বা নাবিকরা যে অর্থ সঞ্চয় করতে পারবেন তা তাঁদের তরুণ প্রজন্মের কল্যাণে কাজে লাগাতে পারবেন। এই আধুনিক নৌকার আরোহী পর্যটকরাও এক নতুন অভিজ্ঞতা লাভের সুযোগ পাবেন। প্রধানমন্ত্রী বলেন যে তাঁর সরকার দরিদ্র মানুষের ক্ষমতায়নের লক্ষ্যে অঙ্গীকারবদ্ধ। কারণ, এই ব্যবস্থা দারিদ্র্যের বিরুদ্ধে এক হাতিয়ার বিশেষ। তাই, সাধারণ মানুষকে শক্তিশালী করে তুলতে তাঁর সরকার বিভিন্ন কর্মসূচি রূপায়ণে আগ্রহী। প্রসঙ্গত, দেশীয় প্রযুক্তিতে গড়ে তোলা ভারতের ‘নেভিগেশনাল স্যাটেলাইট’-এর কথাও উল্লেখ করেন তিনি। নৌকা চালিয়ে দেশের যে লক্ষ লক্ষ মানুষ জীবিকার্জন করেন, তাঁদের সম্মানে এই স্যাটেলাইট নেটওয়ার্কটিকে ‘নাবিক’নামে চিহ্নিত করা হয়েছে বলে জানান তিনি। এর আগে ই-রিক্সা বন্টনের এক কর্মসূচিতেও যোগ দেন প্রধানমন্ত্রী। বারাণসীর ডিএলডব্ল্যু গ্রাউন্ডে ই-রিক্সা গ্রহীতাদের সঙ্গে আলাপচারিতায় মিলিত হন তিনি। এদিন সাংস্কৃতিক পঠনপাঠন ও গবেষণার বিশিষ্ট কেন্দ্র ‘জ্ঞান প্রভা’ দর্শনেও যান শ্রী নরেন্দ্র মোদী। ভারতের সাংস্কৃতিক ঐতিহ্যকে এই কেন্দ্রটিতে যেভাবে তুলে ধরা হয়েছে তার ভূয়সী প্রশংসা করেন তিনি। বারাণসীর বিশিষ্ট নাগরিকদের সঙ্গে এক মতবিনিময় অনুষ্ঠানে সর্বত্র পরিচ্ছন্নতা রক্ষার কাজে উদ্বুদ্ধ হতে আহ্বান জানান প্রধানমন্ত্রী। বারাণসীকে দেশের পরিচ্ছন্নতমশহর হিসেবে গড়ে তোলার পরামর্শ দেন তিনি।
প্রধানমন্ত্রী ভারতীয় ব্যাডমিন্টন খেলোয়াড় ও অল ইংল্যান্ড ওপেন ব্যাডমিন্টন চ্যাম্পিয়ানশিপের ফাইনালিস্ট লক্ষ্য সেনের প্রশংসা করেছেন

নতুনদিল্লি, ২০শে মার্চ, ২০২২ প্রধানমন্ত্রী শ্রী নরেন্দ্র মোদী , ভারতীয় ব্যাডমিন্টন খেলোয়াড় ও অল ইংল্যান্ড ওপেন ব্যাডমিন্টন চ্যাম্পিয়ানশিপের ফাইনালিস্ট লক্ষ্য সেনের প্রশংসা করেছেন। এক ট্যুইট বার্তায় প্রধানমন্ত্রী বলেছেন, “@lakshya_sen আপনার জন্য আমরা গর্বিত। আপনি দারুণ খেলেছেন। আপনার উজ্জ্বল ভবিষ্যৎ কামনা করি। আমি নিশ্চিত আপনি সাফল্যের নতুন শিখরে পৌছাবেন”। /
সারের ভর্তুকির পরিমাণ বাড়িয়ে সরকার কৃষকসহায়ক ঐতিহাসিক সিদ্ধান্ত গ্রহণ করেছে ডিএপি সারের ওপর ভর্তুকির পরিমাণ ১৪০ শতাংশ বাড়ানো হয়েছে

কৃষকরা ডিএপি-র ভর্তুকি বাবদ ব্যাগপিছু ৫০০ টাকার পরিবর্তে ১,২০০ টাকা করে পাবেন কৃষকরা ১ ব্যাগ ডিএপি ২,৪০০ টাকার পরিবর্তে ১,২০০ টাকায় কিনবেন সরকার এই ভর্তুকি বাবদ অতিরিক্ত ১৪,৭৭৫ কোটি টাকা ব্যয় করবে আন্তর্জাতিক বাজারে মূল্যবৃদ্ধি সত্ত্বেও কৃষকরা পুরনো হারেই সার পাবেন: প্রধানমন্ত্রী কৃষক কল্যাণই সরকারের মূল উদ্যোগ: প্রধানমন্ত্রী প্রধানমন্ত্রী শ্রী নরেন্দ্র মোদী সারের মূল্য সংক্রান্ত বিষয় নিয়ে একটি উচ্চ পর্যায়ের বৈঠকের পৌরোহিত্য করেছেন। সারের মূল্যের বিষয়ে বৈঠকে তাঁকে বিস্তারিতভাবে জানানো হয়েছে। আন্তর্জাতিক বাজারে ফসফরিক অ্যাসিড, অ্যামোনিয়া ইত্যাদির মূল্যবৃদ্ধির ফলে সারের দাম বৃদ্ধি পাচ্ছে। প্রধানমন্ত্রী জোর দিয়ে বলেছেন, আন্তর্জাতিক বাজারে মূল্যবৃদ্ধি সত্ত্বেও কৃষকরা যাতে পুরনো হারেই সার কিনতে পারেন সেই ব্যবস্থা করতে হবে। এই কারণে ডিএপি সারের জন্য ভর্তুকির পরিমাণ ব্যাগপিছু ৫০০ টাকার পরিবর্তে ১,২০০ টাকা করার এক ঐতিহাসিক সিদ্ধান্ত নেওয়া হয়েছে। এর ফলে ১৪০ শতাংশ ভর্তুকি বৃদ্ধি পাবে। আন্তর্জাতিক বাজারে ডিএপি-র মূল্যবৃদ্ধি সত্ত্বেও সিদ্ধান্ত নেওয়া হয়েছে পুরনো দামেই, অর্থাৎ, ১,২০০ টাকায় সার বিক্রি করা হবে। কেন্দ্র মূল্যবৃদ্ধির অতিরিক্ত বোঝা বহন করবে। ব্যাগপিছু ভর্তুকির পরিমাণ এর আগে একবারে এত বাড়ানো কখনই হয়নি। গত বছর ব্যাগপিছু ডিএপি-র আসল দাম ছিল ১,৭০০ টাকা। কেন্দ্র ৫০০ টাকা ব্যাগপিছু ভর্তুকি দিত। ফলে, কোম্পানিগুলি কৃষকদের কাছে প্রতি ব্যাগ সারের দাম ১,২০০ টাকা করে ধার্য করেছিল। সম্প্রতি ফসফরিক অ্যাসিড, অ্যামোনিয়া ইত্যাদির আন্তর্জাতিক বাজার মূল্য ৬০-৭০ শতাংশ বৃদ্ধি পেয়েছে। ফলে ডিএপি ব্যাগের আসল দাম ২,৪০০ টাকায় পৌঁছেছে। সার কোম্পানিগুলি ৫০০ টাকা ভর্তুকি পাওয়ার পর কৃষকদের কাছে তা ১,৯০০ টাকায় বিক্রি করছিল। আজকের সিদ্ধান্তের ফলে কৃষকরা এক ব্যাগ ডিএপি ১,২০০ টাকা দিয়েই কিনবেন। প্রধানমন্ত্রী বলেছেন, কৃষকদের কল্যাণে তাঁর সরকার অঙ্গীকারবদ্ধ। মূল্যবৃদ্ধি আঁচ যাতে কৃষকদের গায়ে না পড়ে তার জন্য সবরকমের ব্যবস্থা নেওয়া হবে। কেন্দ্র প্রতি বছর রাসায়নিক সারের জন্য ৮০ হাজার কোটি টাকা ভর্তুকিবাবদ ব্যয় করে। ডিএপি-র ভর্তুকি বৃদ্ধির ফলে খরিফ মরশুমে কেন্দ্র অতিরিক্ত ১৪,৭৭৫ কোটি টাকা ব্যয় করবে। পিএম কিষাণ প্রকল্পে কৃষকদের অ্যাকাউন্টে অক্ষয় তৃতীয়ার দিন ২০,৬৬৭ কোটি টাকা সরাসরি পাঠানোর পর কৃষকদের স্বার্থ রক্ষার জন্য এটি দ্বিতীয় বৃহত্তম সিদ্ধান্ত।
ভারতীয় কৃষি গবেষণা সংস্থার দুই একর জমি হস্তান্তরের প্রস্তাবেঅনুমোদন কেন্দ্রীয় মন্ত্রিসভার

ভারতীয় কৃষি গবেষণা সংস্থার (আইএআরআই) দুই একর জমিভারতের পশু চিকিৎসা পরিষদ (ভিসিআই)-এর অনুকূলে হস্তান্তরের একটি প্রস্তাব আজঅনুমোদিত হ’ল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত এই বৈঠকে আলাপ-আলোচনার পর জমি হস্তান্তর সম্পর্কিত এইপ্রস্তাবটিতে সম্মতি দেয় মন্ত্রিসভা। ৯৯ বছরের লিজ-এ আইএআরআই-এর এই জমিটি দেওয়াহবে ভিসিআই-কে। এজন্য মোট লিজ-এর দর স্থির হয়েছে বছরে এক টাকা বর্গমিটার হিসেবেমোট ৮০১২৭৮ টাকা। এই জমিটিতে ভিসিআই পেশাদার পশু চিকিৎসকদের দক্ষতা বিকাশসম্পর্কিত বিভিন্ন কর্মসূচি গড়ে তোলার কাজে ব্যবহার করবে। জমিটিতে সমস্ত রকমসুযোগ-সুবিধার প্রসার ঘটানোর কাজ সম্পূর্ণ হওয়ার পরবর্তী পর্যায়ে দেশের গ্রামীণজনসংখ্যার জন্য অতিরিক্ত বিশেষ কর্মসূচির আয়োজন করবে ভিসিআই। এর ফলে, দেশেরঅর্থনৈতিক অগ্রগতির পাশাপাশি অতিরিক্ত কর্মসংস্থানের সুযোগও সৃষ্টি হবে।
বারাণসীরতুলসী মানস মন্দির, দুর্গা মাতা মন্দির এবং দুর্গা কুণ্ড পরিদর্শন করেনপ্রধানমন্ত্রী; প্রকাশ করেন রামায়ণের ওপর এক বিশেষ ডাকটিকিটও

শুক্রবারসন্ধ্যায় বারাণসীর ঐতিহাসিক তুলসী মানস মন্দির পরিদর্শন করেন প্রধানমন্ত্রী শ্রীনরেন্দ্র মোদী। এই উপলক্ষে ‘রামায়ণ’ শীর্ষকএকটি ডাকটিকিটও আনুষ্ঠানিকভাবে প্রকাশকরেন তিনি। ‘রামায়ণ’-এরওপর এই ধরনের একটি ডাকটিকিট প্রকাশের ঘটনাকে বিশেষ তাৎপর্যময় বলে মনে করেনপ্রধানমন্ত্রী। তিনি বলেন, ডাকটিকিটের এক বিশেষ স্থান রয়েছে আমাদের সমাজে। ইতিহাসসংরক্ষণের তা হল এক চমৎকার উপায় ও পদ্ধতি। ভগবান শ্রীরামচন্দ্রের জীবন ও আদর্শকিভাবে আজও ব্যক্তি মানুষকে অনুপ্রাণিত করে, অনুষ্ঠানে প্রদত্ত এক ভাষণে সে কথারওউল্লেখ করেন তিনি। পরে,দুর্গামাতা মন্দির এবং দুর্গা কুণ্ড পরিদর্শনেযানপ্রধানমন্ত্রী।
জলসম্পদ ক্ষেত্রে ইউরোপীয় ইউনিয়নের সঙ্গে মউ স্বাক্ষরেরপ্রস্তাবে   অনুমোদনকেন্দ্রীয় মন্ত্রিসভার

জলসম্পদের ক্ষেত্রে ভারত এবং ইউরোপীয়ান ইউনিয়নভুক্তদেশগুলি পরস্পরের সঙ্গে সহযোগিতা করবে। এই মর্মে একটি চুক্তি স্বাক্ষরের প্রস্তাবআজ অনুমোদিত হ’ল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীরনেতৃত্বে আজ অনুষ্ঠিত হয় এই বৈঠকটি। মউ তথা চুক্তি স্বাক্ষরের লক্ষ্য হ’ল পারস্পরিক কল্যাণেরস্বার্থে ভারত ও ইউরোপীয় ইউনিয়নভুক্ত দেশগুলির বিজ্ঞান, প্রযুক্তি ও পরিচালনক্ষেত্রে সহযোগিতার বিষয়টির আরও জোরদার করে তোলা । সমীক্ষা-সফর এবং জল সংক্রান্ত বিষয়ে প্রযুক্তি বিনিময়েরমধ্য দিয়ে এই সম্পর্ককে আরও শক্তিশালী করে তোলার প্রস্তাব করা হয়েছে । প্রসঙ্গত উল্লেখ্য, জলসম্পদের বিকাশ ও পরিচালনের লক্ষ্যেবিভিন্ন দেশের সঙ্গে দ্বিপাক্ষিক সহযোগিতার প্রসারে বিশেষভাবে সচেষ্ট রয়েছেকেন্দ্রীয় জলসম্পদ, নদী বিকাশ এবং গঙ্গার পুনরুজ্জীবন মন্ত্রক। জলসম্পদের বিভিন্নক্ষেত্রে ইউরোপীয় ইউনিয়নের সাফল্যের কথা বিবেচনা করে ইজরায়েলের সঙ্গেও এ সম্পর্কিতএকটি চুক্তি স্বাক্ষরের সিদ্ধান্ত নেওয়া হয়েছে। ঐ দেশ থেকে পাওয়া যাবে বিশেষজ্ঞেরমতামত ও অভিজ্ঞতা বিনিময় সংক্রান্ত সহযোগিতা।
নগরী জৈবসার উৎপাদনে উৎসাহ দানের নীতি সম্পর্কে অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদির পৌরহিত্যে বুধবার কেন্দ্রীয় মন্ত্রিসভা শহরাঞ্চলের বর্জ্য থেকে ‘নগরী জৈবসার’ উৎপাদনে উৎসাহ দান সংক্রান্ত নীতির জন্য অনুমোদন দিয়েছে।এই নীতির আওতায় ‘নগরী জৈবসার’-এর উৎপাদন এবং উৎপাদিত সারের ব্যবহার বাড়াতে বাজার বিকাশের লক্ষ্যে প্রতি টনে ১৫০০ টাকা করে আর্থিক সহায়তা দেবার সংস্থান রাখা হয়েছে।বাজার বিকাশে আর্থিক সহায়তা দেওয়ার ফলে কৃষকদের জন্য নগরী জৈবসারের সর্বোচ্চ খুচরো দর (এম আর পি) কমবে। বর্জ্যপদার্থকে ব্যবহারযোগ্য উৎপাদনের রপ্তান্তরীত করার মাধ্যমে জমি ভরাট করা কিংবা নিচু জলা জায়গা ভরাট করার কাজে বর্জ্য ব্যবহারের পরিমানও কমিয়ে আনবে।এছাড়াও এই ব্যবস্থা ক্ষতিকর গ্রিনহাউস গ্যাস (বিশেষ করে মিথেন গ্যাস)উৎপাদনকে প্রতিরোধ করবে এবং পরিবেশ দূষণ রোধের পাশাপাশি যেসব বিষাক্ত পদার্থ ভূ-গর্ভস্থ জলকে দূষিত করে সেগুলির উৎপাদনও কমাবে।নগরীর বর্জ্যকে সারে রূপান্তরীত করার ব্যবস্থা শহারাঞ্চলে কর্মসংস্থানেরও সুযোগ সৃষ্টি করবে।রাসায়নিক সারের পাশাপাশি ডিলারদের নেটওয়ার্কের মাধ্যমে সার উৎপাদক সংস্থা এবং অন্যান্য বাজারজাতকরণ সংস্থাগুলি ‘নগরী জৈবসার’বিপণনের ক্ষেত্রেও সহযোগী বাজার ব্যবস্থা গড়ে তুলতে পারবে। নগরী জৈবসার-এর সুবিধাবলী সম্পর্কে কৃষকদের প্রশিক্ষিত করতে সংশ্লিষ্ট মন্ত্রক অথবা দপ্তরগুলি আই ই সি প্রচার অভিযান চালাবে।এজন্য আই সি এ আর-এর কৃষি বিজ্ঞান কেন্দ্রগুলি সহ কৃষি সম্প্রসারণ ব্যবস্থার তরফেও বিশেষ প্রয়াস নেওয়া হবে।প্রাথমিকভাবে নগরী জৈবসারের বাজারজাতকরণ ও উন্নয়নের কাজবর্তমান সার উৎপাদক সংস্থাগুলির মাধ্যমে করার জন্য প্রস্তাব রাখা হয়েছে।  (
শিল্পকলা প্রতিষ্ঠান নির্ভর নয়, মানুষের অন্তর্নিহিত শক্তি ও ক্ষমতাকে তা সজীব রাখে : প্রধানমন্ত্রী

বোম্বাই আর্ট সোসাইটিরনতুন ভবনের উদ্বোধন উপলক্ষে আজ এক ফলক উন্মোচন করলেন প্রধানমন্ত্রী শ্রী নরেন্দ্র মোদী। এই উপলক্ষে প্রদত্ত এক ভাষণে প্রধানমন্ত্রী মন্তব্য করেন, তিনটি শতক জুড়ে একটি প্রতিষ্ঠান তার অস্তিত্ব টিকিয়ে রেখেছে এ এক বিরল ঘটনা। কিন্তু এই আপাত অসম্ভব ঘটনাকেই সম্ভব করে তুলেছে বোম্বাই আর্ট সোসাইটি ঊনবিংশ শতাব্দীর শেষ ভাগে প্রতিষ্ঠার পর থেকে। যে কোন শিল্পকলারই নিজস্ব বার্তা ও ক্ষমতা রয়েছে যা এই ঘটনার মূল কারণ। প্রধানমন্ত্রী বলেন, এই ধরনের প্রতিষ্ঠান চারদিকেদেওয়াল বেষ্টিত একটি ভবন মাত্র নয়, বরং, সামাজিক শক্তি ও ক্ষমতার একটি স্তম্ভ। শিশুদের মধ্যে সার্বিক ব্যক্তিত্ব বিকাশে শিল্পকলার একটি গুরুত্বপূর্ণ ভূমিকা রয়েছে। এমনকি, বর্তমানের এই যান্ত্রিক যুগেও মানুষের অন্তর্নিহিত শক্তি ও ক্ষমতাকে তা কখনই ম্লান হতে দেয় না। শ্রী মোদী বলেন, শিল্পকলা প্রতিষ্ঠান নির্ভর নয়। বরং, তার চর্চা ও বিকাশের উপযোগী সুযোগ সম্প্রসারিত করে একটি প্রতিষ্ঠান। শিল্পকলা, অর্থাৎ, ‘/
দেশের প্রথম উচ্চগতির রেল প্রকল্পের আজ শিলান্যাস করলেন ভারত ও জাপানের প্রধানমন্ত্রীদ্বয়

মুম্বাই-আমেদাবাদরুটে ভারতের প্রথম উচ্চগতির রেল প্রকল্পের আজ শিলান্যাস করলেন ভারতেরপ্রধানমন্ত্রী শ্রী নরেন্দ্র মোদী এবং জাপানের প্রধানমন্ত্রী মিঃ শিনজো আবে। শিলান্যাসঅনুষ্ঠানে শ্রী মোদী তাঁর বক্তব্যে ‘নতুন ভারত’ গঠনের পথে উচ্চাকাঙ্ক্ষা এবংইচ্ছাশক্তির বিষয়টির ওপর বিশেষ গুরুত্ব আরোপ করেন। দেশবাসীকে এই উপলক্ষে অভিনন্দনজানিয়ে তিনি বলেন যে বুলেট ট্রেন প্রকল্পের হাত ধরে রেল পরিবহণের ক্ষেত্রেপ্রযুক্তি ও অগ্রগতির এক বিশেষ মেলবন্ধন ঘটবে। এর সুফলওযে অচিরেই মিলবে সেসম্পর্কেও তাঁর আশার কথা ব্যক্ত করেন প্রধানমন্ত্রী। উচ্চগতির এই রেল প্রকল্প গড়েতোলার কাজে জাপানের আর্থিক ও প্রযুক্তিগত সহায়তার জন্য তিনি ধন্যবাদ জানান জাপানেরপ্রধানমন্ত্রীকে। মিঃ শিনজো আবে-র বিশেষ প্রশংসা করে তিনি বলেন যে এই প্রকল্পেরসূচনা হয়েছে খুব অল্প সময়ের মধ্যেই। শ্রী মোদীবলেন যে উচ্চগতির এই রেল প্রকল্প শুধুমাত্র মুম্বাই ও আমেদাবাদ শহর দুটিকেপরস্পরের আরও কাছে নিয়ে আসার কাজেই সফল হবে না, একইসঙ্গে শত শত কিলোমিটার দূরেঅবস্থিত দুটি শহরের অধিবাসীদের মধ্যেও এক নিবিড় সম্পর্ক গড়ে তুলবে। তিনি বলেন,মুম্বাই আমেদাবাদ করিডরে এক নতুন অর্থনৈতিক ব্যবস্থা গড়ে উঠতে চলেছে এবং এর ফলেসমগ্র অঞ্চলই হয়ে উঠবে একটিমাত্র অর্থনৈতিক অঞ্চল। প্রধানমন্ত্রীবলেন, প্রযুক্তি সফল হয়ে উঠতে পারে তখনই যখনই তার সুফলগুলি পৌঁছে দেওয়া যায় সাধারণমানুষের কাছে। এই প্রকল্পে যে প্রযুক্তি ব্যবহার করা হচ্ছে তা একদিকে যেমন ভারতীয়রেলকে সমৃদ্ধ করবে, অন্যদিকে তেমনই উৎসাহ যোগাবে ‘মেক ইন ইন্ডিয়া’ কর্মসূচিকেও।উচ্চগতির এই রেল প্রকল্পটি হয়ে উঠবে পরিবেশ তথা মানব-বান্ধব। ভবিষ্যতে হাইস্পিডকরিডরটি যে দ্রুত বিকাশ ও অগ্রগতির এক বিশেষ অঞ্চল হয়ে উঠতে চলেছে একথাও প্রসঙ্গতঘোষণা করেন তিনি। শ্রী মোদীবলেন, ভবিষ্যতের চাহিদার দিকে লক্ষ্য রেখেই সরকার পরিকাঠামো উন্নয়নের কাজ চালিয়েযাচ্ছে। যত দ্রুত সম্ভব এই প্রকল্প রূপায়ণের কাজ সম্পূর্ণ করতে সংশ্লিষ্ট সকলেই যেএকযোগে কাজ করে যাবে এ বিষয়ে তাঁর আস্থা ও বিশ্বাসের কথা ব্যক্ত করেন তিনি। এর আগে, জাপানেরপ্রধানমন্ত্রী মিঃ শিনজো আবে বলেন, ভারত-জাপান অংশীদারিত্ব শুধুমাত্র কৌশলগতএকবিশেষ সম্পর্কমাত্র নয়, একইসঙ্গে তা আন্তর্জাতিকও। আজ থেকেআর কয়েক বছরের মধ্যেই ভারতের সৌন্দর্য যে বুলেট ট্রেনের জানালাপথেই দেখা যাবে এবিষয়ে তাঁর আশার কথা ব্যক্ত করেন জাপানের প্রধানমন্ত্রী। /
হর ঘর তিরঙ্গা অভিযানে অভূতপূর্ব সাড়া পাওয়ায় প্রধানমন্ত্রী গর্ব ও সন্তোষ প্রকাশ করেছেন

নয়াদিল্লি, ১৩ অগাস্ট, ২০২২ প্রধানমন্ত্রী শ্রী নরেন্দ্র মোদী হর ঘর তিরঙ্গা অভিযানে অভূতপূর্ব সাড়া পাওয়ায় গর্ব ও সন্তোষ প্রকাশ করেছেন। তিনি বলেছেন, সমাজের সকল স্তরের মানুষ বিপুল সংখ্যায় এই অভিযানে অংশগ্রহণ করেছেন। তিনি ত্রিবর্ণরঞ্জিত পতাকার সঙ্গে ছবি তুলে, তা harghartiranga.com ওয়েবসাইটের মাধ্যমে সকলের মধ্যে ভাগ করে নেওয়ার জন্য নাগরিকদের উদ্দেশে আহ্বান জানিয়েছেন। প্রধানমন্ত্রী দেশ জুড়ে হর ঘর তিরঙ্গা আন্দোলনের ব্যাপ্তির কিছু ছবি ট্যুইটারের মাধ্যমে সকলের সঙ্গে ভাগ করে নিয়েছেন।
সীমাঞ্চল এক্সপ্রেস লাইনচ্যুত হওয়ার ফলে প্রাণহানি ঘটায় প্রধানমন্ত্রীর শোক প্রকাশ

সীমাঞ্চল এক্সপ্রেসের কোচগুলি লাইনচ্যুত হওয়ার ফলে প্রাণহানির ঘটনা ঘটায় প্রধানমন্ত্রী শ্রী নরেন্দ্র মোদী গভীরভাবে শোক প্রকাশ করেছেন।তিনি বলেন, “আমি শোকার্ত পরিবারগুলির ব্যাপারে চিন্তিত।আহতরা যেন শীঘ্র সুস্থ হয়ে ওঠেন।রেল, জাতীয় বিপর্যয় মোকাবিলা বাহিনী ও স্থানীয় কর্তৃপক্ষরা দুর্ঘটনা ঘটেছে বলে যথাসম্ভব সহায়তা করছে”।
নতুন দিল্লিতে ফিজি হাই কমিশনকে দেওয়া জায়গার জন্য বাণিজ্যিক মাশুল ছাড় দেওয়ার বিষয়টি কেন্দ্রীয় মন্ত্রিসভার অনুমোদন পেল

নতুন দিল্লীর চাণক্যপুরি ডিপ্লোমেটিক এলাকায় প্লট নম্বর ৩১-বি-তে ফিজি হাই কমিশনকে ২ হাজার ৮০০ বর্গমিটার জায়গার জন্য বাণিজ্যিক মাশুল ছাড় দেওয়ার বিষয়টি কেন্দ্রীয় মন্ত্রিসভা অনুমোদন করেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার (৪ জুলাই) কেন্দ্রীয় মন্ত্রিসভার বৈঠকে এই সিদ্ধান্ত হয়। এই একই নীতি ফিজির সুভাতে অবস্হিত ভারতীয় হাই কমিশনের জায়গার ক্ষেত্রেও প্রযোজ্য হয়েছিল। উল্লেখ করা যেতে পারে, ২০১৫-র আগস্টে ফিজির সুভাতে সেদেশের সরকার ভারতীয় হাই কমিশনকে বার্ষিক ১০০ মার্কিন ডলার ভাড়ার বিনিময়ে ৬ হাজার ৬৯৫ বর্গমিটার জায়গা ৯৯ বছরের লিজ হিসেবে প্রদান করেছিল। /
অরুণাচল প্রদেশের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা

নতুনদিল্লি, ২০শে ফেব্রুয়ারি, ২০২২ প্রধানমন্ত্রী শ্রী নরেন্দ্র মোদী অরুণাচল প্রদেশের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “অরুণাচল প্রদেশের প্রতিষ্ঠা দিবসে রাজ্যবাসীকে শুভেচ্ছা জানাই। এই রাজ্যের মানুষ অসামান্য প্রতিভা ও কঠোর পরিশ্রমী স্বভাবের জন্য পরিচিত। আগামী দিনে রাজ্যের উন্নয়ন নতুন উচ্চতায় পৌঁছাক, সেই কামনাই করি।“
মূল পরিকাঠামো ক্ষেত্রগুলির কাজকর্মের অগ্রগতি পর্যালোচনা করলেন প্রধানমন্ত্রী

আজ এখানে মূল পরিকাঠামো ক্ষেত্রগুলির কাজের অগ্রগতি পর্যালোচনা করেন প্রধানমন্ত্রী শ্রী নরেন্দ্র মোদী । নীতি আয়োগের পক্ষে উপস্থাপিত বিভিন্ন তথ্য ও পরিসংখ্যান থেকে পুনর্নবীকরণযোগ্য জ্বালানি শক্তি ও রেল সহ কয়েকটি মূল পরিকাঠামো ক্ষেত্রে অগ্রগতির হার বেশ উৎসাহব্যঞ্জক বলে প্রকাশ পায়পর্যালোচনাকালে । নতুন ও পুনর্নবীকরণযোগ্য জ্বালানিক্ষেত্রে এ পর্যন্ত সংস্থাপিত মোট উৎপাদন ক্ষমতা ইতিমধ্যেই ৪০ গিগাওয়াট অতিক্রমকরেছে। কেন্দ্র ও রাজ্যের নীতিগত প্রকল্পগুলি সহ বেশ কয়েকটি ক্ষেত্রে নির্দিষ্ট লক্ষ্য পূরণও সম্ভব হয়েছে। রুফটপ ব্যবস্থায় সৌরশক্তি আহরণের মাধ্যমে সৌর বিদ্যুৎ উৎপাদনের বিষয়টিতে কৌশলগত উৎসাহদানের যে পরিকল্পনা রয়েছে, সে সম্পর্কে আজ পর্যালোচনাকালে অবহিত করা হয় প্রধানমন্ত্রীকে। বিমান পরিবহণ ক্ষেত্রে সংযোগ ওনিরাপত্তা সম্পর্কিত মূল নীতিগুলির রূপায়ণে অগ্রগতির বিষয়টি খতিয়ে দেখেনপ্রধানমন্ত্রী। ভারতের ৮টি বিমানবন্দর আন্তর্জাতিক ক্ষেত্রের শীর্ষে থাকা ৫টিবিমানবন্দরের তালিকায় স্থান পেতে চলেছে বলে প্রকাশ পায় পর্যালোচনাকালে। অসামরিকবিমান পরিবহণ ক্ষেত্রে আঞ্চলিক সংযোগ ও যোগাযোগের বিষয়গুলিকে আরও উৎসাহদানেরলক্ষ্যে এবং বিমানবন্দরগুলিতে যাত্রী সাধারণের স্বাচ্ছন্দ্যের প্রসারে যে সমস্তপদক্ষেপ গ্রহণ করা হচ্ছে, সে সম্পর্কেও আজ অবহিত করা হয় প্রধানমন্ত্রীকে। পর্যালোচনায় প্রকাশ, ভারতীয় রেলে ২কোটি ২৫ লক্ষ যাত্রী পরিবহণের লক্ষ্যমাত্রা পূরণের কাজে ইতিমধ্যেই সাফল্য অর্জিতহয়েছে। বর্তমান অর্থ বছরের প্রথম তিন মাসে প্রহরাবিহীন ২৪০টি লেভেল ক্রসিং তুলেদেওয়া হয়েছে বলে জানা যায়। ঐ একই সময়কালে বিদ্যুৎ ক্ষেত্রে ৩ কোটি ৫০ লক্ষ এলইডি বাল্ব সাফল্যের সঙ্গেই বন্টন করা সম্ভব হয়েছে। যথেষ্ট অগ্রগতি ঘটেছে বন্দরপরিকাঠামো ক্ষেত্রেও। এছাড়াও, বর্তমান অর্থ বছরের প্রথম তিন মাসে ৬ লক্ষ ৯৪ হাজারগ্রামীণ বাসস্থান নির্মাণের কাজ সম্পূর্ণ হয়েছে। এক্ষেত্রে নির্দিষ্ট লক্ষ্যমাত্রাছিল এই ধরণের ৬ লক্ষ বাসস্থান নির্মাণের । পেট্রোলিয়াম এবং প্রাকৃতিক গ্যাসক্ষেত্রের কাজকর্মের অগ্রগতির পর্যালোচনাকালে পেট্রোলের সঙ্গে ইথানল মিশ্রণ সম্পর্কিতকর্মসূচির বর্তমান হাল হকিকৎ জানতে আগ্রহ প্রকাশ করেন শ্রী নরেন্দ্র মোদী। ২০১৬বছরটিতে ডিবিটি’র আওতায় ১৫ কোটি গৃহস্থ পরিবারকে নিয়ে আসা হয়েছে বলে অবহিত করা হয়প্রধানমন্ত্রীকে। পরিকাঠামো সম্পর্কিত বিভিন্নমন্ত্রক, নীতি আয়োগ এবং প্রধানমন্ত্রীর দপ্তরের শীর্ষস্থানীয় কর্তাব্যক্তিরাউপস্থিত ছিলেন আজকের পর্যালোচনা বৈঠকে।